Pochta, kuryerlik jo‘natmalari pochta xavfsizligi yuzasidan nazoratni amalga oshirish tartibi to‘g‘risidagi yo‘riqnomaga o‘zgartirishlar kiritish haqida

O‘zbekiston Respublikasining O‘zbekiston Respublikasining 2021-yil 26-apreldagi O‘RQ-685-son “Sanitariya-epidemiologiya xizmati takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartishlar kiritish to‘g‘risida”gi Qonuni hamda O‘zbekiston Respublikasi Prezidentining 2020-yil 25-iyuldagi PF-6035-son “Koronavirus pandemiyasini yumshatish, aholining sanitariya-epidemiologik osoyishtaligi va salomatligini saqlash tizimini tubdan takomillashtirish chora-tadbirlari to‘g‘risida” gi Farmoniga muvofiq buyuraman:
 1. O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasining 2013-yil 21-yanvardagi 6-mh-son qarori (ro‘yxat raqami 2428, 2013-yil 18-fevral) (O‘zbekiston Respublikasi qonun hujjatlari to‘plami, 2013-y., 8-son, 107-modda) bilan tasdiqlangan Pochta, kuryerlik jo‘natmalari pochta xavfsizligi yuzasidan nazoratni amalga oshirish tartibi to‘g‘risidagi yo‘riqnomaga ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi. 
 1. 1-bandning to‘rtinchi xatboshisidagi “O‘zbekiston Respublikasi Sog‘liqni saqlash vazirligi huzuridagi Sanitariya-epidemiologik osoyishtalik agentligi” degan so‘zlar “O‘zbekiston Respublikasi Sanitariya-epidemiologik osoyishtalik va jamoat salomatligi xizmati” degan so‘zlar bilan almashtirilsin.
 2. 20-band quyidagi tahrirda bayon etilsin:
 “20. Tabiiy radiatsion fonning yo‘l qo‘yiladigan darajasi sifatida Qoraqalpog‘iston Respublikasi, viloyatlar va Toshkent shahar sanitariya-epidemiologik osoyishtalik va jamoat salomatligi boshqarmalari tomonidan belgilangan radiatsion xavfsizlik normalari qo‘llaniladi.”.